અરવલ્લી જીલ્લામાં નીલ ગાય અને ભૂંડના ત્રાસથી ખેડૂતોની ઉંઘ હરામ થઈ ગઈ છે શિયાળુ પાકનો ખાત્મો બોલાવતા નીલગાય અને ભૂંડના ત્રાસથી બચવા માટે ખેડૂતોને રાત્રે ફરજીયાત   ઉજાગરા કરવાની નોબત આવી  છે ખેડૂતો રાત્રીના સુમારે પોતાના મહામુલા પાકને બચાવવા જીવન જોખમે ચોકી કરી રહ્યા છે ત્યારે માલપુર તાલુકાના મેવડા ગામે ખેતરમાં ખેતીનું રખોપુ કરવા ગયેલા યુવકને નીલગાયના ટોળાએ અડફેટે લેતા યુવક કુવામાં ખાબકતા મોત નિપજતા પરિવારજનો પર આભ તૂટી પડ્યું હતું નીલગાયની અડફેટે યુવકનું મોત થતા માલપુર પોલીસે યુવકના મૃતદેહને પીએમ માટે ખસેડી કાયદેસરની કાર્યવાહી હાથધરી હતી